Levr
Ul levr (liester : levrioù ha levroù e Bro-Wened)a zo un teul skrivet hag/pe moulet hag/pe skeudennet hag a zo hezoug hag a zo un unanded savet a-ratozh.

Petra eo ul levr? 
Daoust ma seblant splann an dra d'an darn vrasañ eus an dud, n'eo ket degemeret an divizadur-mañ gant lod ha diaes eo sevel unan resis awalc'h.

Hervez Littré, ul levr a zo "dastum graet gant meur a follennoù hag a zo ur paron evit un testenn dornskrivet pe voulet warnañ.En "Nouveau dictionnaire universel" (1870), Maurice La Châtre a skriv m'eo al levr "strobadur meur a follennoù paper, leuegen, parch, moulet pe dornskrivet, holl wriet evit kaout stumm ul levrenn goloet gant ur follenn baper, kartoñs, parch, maoutken, leuegen, ler-Marok hag all...

Diwar an deskrivazur danvezel e c'heller dispartiañ 3 c'harg :
 paron evit ar skritur
 skignañ ha mirout testennoù liesseurt
 hezougerezh

Met e wechoù e vez divizet natur al levr diwar an traoù nes ha n'int ket heñvel-rik :
Ul levr n'eo ket levr un enskrivadur war ur savadur pa n'eo ket hezoug
Ar vedalennoù, er c'hontrol, a zo gwelet a-wechoù evel levrioù
Ul levr n'eo ket nag ur gelaouenn nag ur mareadeg pa n'int ket ur c'henstroll peurglok
Ul levr n'eo ket ur paperenn dornskrivet pe voulet, rak-se n'eo ket bet savet evit-se.
Ul levr eo a-dra-sur ur c'helc'hgeriadur moulet, met n'eo ket memestra evit ur c'helgeriadur war sederom pe war Internet.

Gerioù deveret 
 levraoua
 levraoueg ha levraoueger ha karrlevraoueg
 levraouer ha levraouerezh
 levrenn
 levriad = endalc'h ur levr
 levrier ha levrierezh
 levrig = levr bihan
 levroniezh ha levroniour

Mesket eo bet un tamm levr ha levrioù gant ar ger eurioù, a anve gwechall al levrioù da bediñ. D'ar poent-hont, al levrioù implijetañ e oa an eurioù-se. An hini anavezetañ a zo Eurioù Briz, diouzh anv e aozer. Un eurioù a c'hell bezañ klevet evit lavarout "ul levr" e Bro-Leon. Evel reizh e rank bezañ miret evit envel ar Brevial, levr-pediñ ar veleien, levr "Liderezh an Eurioù", da bep eur eus an deiz : mintin, kreisteiz, gousperoù, komplidoù, ofis al lennadennoù. Ur palevarzh eus Liderezh nevez an Eurioù en Iliz katolik a zo bet moulet da skouer e 2009 a zo e dalbenn Liderezh an Eurioù, Azvent, Nedeleg, e ti Imbourc'h, 1200 p.

Gerioù kevrennek 
 armel-levrioù
 bloazlevr
 deizlevr
 dielllevr
 dornlevr
 dornskrid 
 kounlevr
 kraflevr
 levr-godell
 levrdi
 levrlennadur
 levrlennadurezh
 marc'h-levr
 stal-levrioù
 sturlevr

Sterioù all 

Pa vez anv eus al Levr (gant un L bras) eo hini ar Bibl.
Al levrioù a vez graet eus ur rann eus stomog an daskirierien.

Notennoù 

Levrioù
Skiantoù an Ditour hag al Levraouegoù